ทีดีอาร์ไอฟันธงรัฐเหลวดึงแรงงานนอกระบบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ทีดีอาร์ไอไม่เห็นด้วยอภิสิทธิ์ให้สวัสดิการผู้ประกันตนมาตรา 40 แนะให้ กอช.บริหารเงิน
นางวรวรรณ ชาญด้วยวิทย์ นักวิจัยประจำสถาบันวิจัยเพื่อการพัฒนาประเทศไทย หรือทีดีอาร์ไอ เปิดเผยว่า ไม่เห็นด้วยกับมาตรการเร่งด่วนของนายอภิสิทธิ์ เวชชาชีวะ นายกรัฐมนตรี ที่ออกมาให้สวัสดิ การแรงงานนอกระบบร่วมประกัน สังคมตามมาตรา 40 ของ พ.ร.บ.ประกันสังคม เพราะไม่เหมาะสมทั้งเรื่องของตัวเงินและสิทธิประโยชน์ ที่ได้รับ แต่ยังไม่เห็นรายละเอียดที่ชัดเจนว่าแรงงานเลือกจ่าย 100 150 หรือ 280 บาท มีรายละเอียด อย่างไรบ้าง
“ภาพรวมยังไม่มีความชัดเจนมากนัก ส่วนใหญ่คือการเอื้อสวัสดิการและประกันความเสี่ยงให้กับแรงงานนอกระบบ เพราะแรงงานกลุ่มนี้มีความเสี่ยงจากการประกอบอาชีพมาก และยังคงไม่มีหลักประกันอะไรรับรอง” นางวรวรรณ กล่าว
สำหรับประเด็นที่รัฐบาลจะให้แรงงานนอกระบบออมเงินผ่านระบบประกันสังคมนั้น นักวิชาการจากทีดีอาร์ไอมองว่า ควรจะแยกการออมเงินชราภาพออกจากระบบประกันสังคมให้ชัดเจน และให้กองทุนการออมเพื่อการชราภาพ (กอช.) บริหารงานมากกว่า เพราะเชื่อว่า กอช.มีความเสี่ยงต่ำกว่าประกันสังคม และการบริหารงานในส่วนนี้ กอช.มีความสามารถมากกว่า รวมถึงระบบการจ่ายเงินก็เป็นแบบบำนาญซึ่งมีความเหมาะสมกับแรงงานในกลุ่มนี้
นายยงยุทธ แฉล้มวงษ์ ผู้อำนวยการวิจัย (การพัฒนาแรงงาน) ทีดีอาร์ไอ มองว่า โดยหลักการเห็นด้วยกับรัฐบาลที่มีนโยบายประชาวิวัฒน์เพื่อพัฒนาประเทศ แต่ต้องดูและวิเคราะห์ให้ลึกโดยเฉพาะแหล่งเงินที่ใช้ ส่วนในเรื่องนโยบายที่จะดึงคนงานเข้าสู่ประกันสังคมที่เลือกจ่ายใน 3 อัตรานั้นเป็นสิ่งที่ดีและมีประโยชน์ต่อผู้ประกันตนแต่ไม่ครอบคลุมทั้งหมด เชื่อว่ามาตรฐานนี้จะสามารถช่วยให้แรงงานนอกระบบเข้าสู่ระบบประกันสังคมได้มากกว่า 50% หากมีการประชาสัมพันธ์แจ้งให้ทราบ 
โดยส่วนตัวนโยบายของรัฐ ดังกล่าวถ้าทำตามขั้นตอนอย่างเป็นระบบและยึดหลักที่ประกาศไว้เชื่อว่าน่าจะช่วยได้ พร้อมยอมรับว่าเป็นเรื่องธรรมดาที่รัฐบาลต้องการคะแนนเสียง
ผู้สื่อข่าวถามต่อว่าการที่รัฐบาลดึงประเด็นประกันสังคมมาใช้หาเสียงก่อนเลือกตั้งมากกว่าต้องการที่จะช่วยแรงงานจริงๆเห็นว่าอย่างไร นายยงยุทธกล่าวว่า “มันเป็นเรื่องที่แน่นอนเพราะอะไรที่ทำแล้วดีมีประโยชน์เป็นที่ชื่นชมชื่นชอบของประชาชนมันก็เป็นคะแนนไปในตัวอยู่แล้ว และก็เป็นอย่างนี้ทุกยุคทุกสมัยมา”นายยงยุทธกล่าว
ด้านนาย ณรงค์ เพ็ชรประเสริฐ อาจารย์คณะเศรษฐศาสตร์ จุฬาลงกรณ์มหาวิทยาลัย กล่าวว่า เห็นด้วยในหลักการของรัฐบาลที่จะทำประชาวิวัฒน์ แต่วิธีการนั้นต้องแก้ไขเพราะที่ผ่านมาแก้ไม่ตรงเหตุ ไม่ได้แก้ถึงรากเหง้าของการเกิดปัญหา รากเหง้าคือความสำคัญในอำนาจที่ต่างกัน ต้องสร้างคนต่ำให้มีความรู้ สร้างให้รู้โดยเท่าเทียมเสมอภาคกัน ส่วนการที่จะดึงแรงงานนอกระบบเข้าสู่ระบบนั้นยังไม่เป็นหลักประกันที่ชัดเจนและแน่นอน เพราะแรงงงานนอกระบบไม่ใช่มีเพียงประเภทเดียวหรือ 3 ประเภทที่กำหนดคือมอเตอร์ไซด์ แม่ค้า และแท็กซี่เท่านั้น ยังมีแรงงานที่ใหญ่และมีความสำคัญของประเทศอย่างเกษตรกรที่ถูกมองข้ามไปอีก
"ตนคิดว่ารัฐฯยังคงมองไม่เห็นชีวิตคนจริงๆในการแก้ปัญหา และมองว่าการที่รัฐฯนำประกันสังคมเข้ามาเป็นทางเลือกในการหาเสียงในสมัยหน้านั้น เป็นจริงแน่นอน ส่วนการคาดหวังนโยบายประชาวิวัฒน์ของรัฐบาลนี้ ตนไม่คาดหวังอะไรมาก ขอแค่ทำตามหลักการและทำตามนโยบายที่ให้ไว้ได้ก็พอ"นายณรงค์ กล่าว
พิชญ์"ระบุโครงการเร่งรัฐปฏิบัติการด่วนเพื่อคนไทยเพื่อมอบเป็นของขวัญ 9ข้อไม่ได้แก้ปัญหาให้ประเทศ เพียงแบ่งเบาภาระ และหวังผลทางการเมือง